Kursen er sat med udlængsel og eventyrlyst mod eksotiske havne som Phuket - Cochin/Baypore - Salalah - Mits'Iwa - Suez/Port Said, mod Thailand, Indien, Oman, Eritrea og Ægypten. Nordkaperen er bygget i 1905, og Troels Kløvedal erhvervede det gode skib sammen med venner i 1967. Dette er hans anden jordomsejling med en lille besætning på seks mand. I Thailand har han to af sine børn med, og her inviterer han også prins Henrik om bord. Han fortæller om stort og småt, om livslyst, nysgerrighed, buddhisme, dyr og planter og om at være rejsende, om hjemve og om at skrive.